Íslenzkar þjóðsögur og æfintýri/Viðburðasögur/Þiðriksvellir og fleiri örnefni
Við Þiðrik nautamann Steingríms trölla eru kenndir Þiðriksvellir. Eitt sinn hvarf honum ein kvíga og fannst hún löngu síðar og náðist í nesi því er Hólmarif heitir, en við þá átta kálfa er af kvígunni höfðu æxlazt er kennd Kálfagróf á Ósdal og Kálfanes, næsti bær við Ós. Við naut Þiðriks er kenndur Nautahjalli fyrir ofan Þiðriksvelli og Nautadalur í suðvestur upp af Þiðriksvöllum.